הקורפוס העשירי של כוח קודס

הקורפוס העשירי של כוח קודס, הידוע גם כ"קורפוס אפריקה", הוא קורפוס מבצעים מיוחדים חשאי בראשות סייד עלי אכבר טבאטבאי בתוך כוח קודס של משמרות המהפכה האסלאמית, המתמחה בפעולות חתרניות, הברחות נשק, גיוס מיליציות מקומיות ופעילות טרור פרוקסי ביבשת אפריקה.

 פעילויות ושיטות 
 הברחת נשק 
הקורפוס מפעיל רשת לוגיסטית חשאית שמעבירה כמויות נשק לא מבוטלות, לרבות רקטות, נשק קל, מטענים וציוד תמיכה, למיליציות ולפרוקסי ברחבי אפריקה:

הנשק מועבר בין היתר ל:
 מיליציות שיעיות באפריקה (כגון סראיא זאהרא ברפובליקה המרכז-אפריקאית)
 כוחות חות'ים בתימן דרך נתיבי סודאן
 חזבאללה ואנשי כוח קודס המחופשים לדיפלומטים

 פעולות חשאיות 
הקורפוס עושה שימוש במגוון שיטות פעולה חשאיות שנועדו להסתיר את עקבותיו ולאפשר פעילות טרור במדינות בעלות שלטון חלש או אזורים שבשליטת מיליציות.

השיטות כוללות:
 הסוואת משלוחים כציוד רפואי או מסחרי
 שימוש בחברות קש, עמותות ומסגרות דתיות מקומיות להסוואה

 נתיבי תחבורה 
לרשות הקורפוס עומדת מערכת לוגיסטית אזורית, הנשענת על מספר נתיבים קרקעיים, אוויריים וימיים:
 איראן לסודאן: העברת אמל"ח דרך טיסות צבאיות ומטענים מוסווים, דרך שטח עיראק
 איראן לצ'אד וניז'ר: שימוש במשאיות אזרחיות חוצות גבולות
 סודאן לרצועת עזה: הברחות דרך חוף הים האדום וסיני
 לבנון למערב אפריקה: הפעלת סוחרים מקומיים ודיפלומטים להעברת מזומנים ואמל"ח

 שיתוף פעולה עם יחידות אחרות 
הקורפוס העשירי פועל בתיאום הדוק עם יחידות אחרות בכוח קודס, כאשר כל יחידה אחראית על תחום ייחודי:
 יחידה 400: אחראית על תכנון וביצוע פיגועים ממוקדים והתנקשויות באפריקה ובמערב
 יחידה 840: מספקת את התשתית הלוגיסטית למבצעים ולמיליציות הפועלות בשטח
 יחידה 700: אחראית על פיתוח, רכש והעברת נשק למיליציות פרוקסי ברחבי אפריקה והאזור

 מבנה 
הקורפוס העשירי של כוח קודס הוא פיקוד מרחבי המורכב ממספר יחידות וזרועות המבצעות תפקידים מגוונים במסגרת הפעילות האיראנית באפריקה. המבנה הארגוני שלו כולל הן יחידות מבצעיות ישירות והן זרועות תומכות הפועלות בשיתוף פעולה עם מיליציות וארגוני פרוקסי מקומיים.

 מפקדה ומטה 
מפקדת הקורפוס ממוקמת בעיר פורט סודאן, ונחשבת למרכז התיאום, הניהול והפיקוח על כלל הפעילות ביבשת. מהמפקדה מופעלים הקשרים המדיניים, הלוגיסטיים והמודיעיניים עם גורמים מקומיים ובינלאומיים.

 יחידות מבצעיות מרכזיות 
 "סראיא זאהרא" – מיליציה מקומית שהוקמה תחת חסותו של הקורפוס ומשמשת ככוח קרקעי לפרויקטים חתרניים ואסטרטגיים באזורי הקונפליקט המרכזיים באפריקה.

 פיקוד מבצעים ואינטגרציה 
הקורפוס מפעיל מפקדים בכירים הפועלים כראשי חטיבות ופיקודים משנה אשר אחראים על ניהול מבצעי, מודיעין, והקשרים עם ממשלות מקומיות, ארגוני טרור וגורמים אזרחיים. בין התפקידים המרכזיים נמצאים:
 מפקד הקורפוס – אחראי על כלל פעילות הפיקוד והכוחות השונים.
 מפקדי המבצעים – אחראים על תכנון וביצוע פעולות מבצעיות.
 ראשי מודיעין – מנהלים איסוף, ניתוח והפצת מידע מודיעיני חיוני לפעילות.

 פעילות בשטח 
הקורפוס פועל בעיקר במדינות בעלות שלטון רופף או עם נוכחות צבאית ומדינית מערבית מוגבלת, ומנהל רשתות מיליציות ופעילים פרוקסי המדווחים ישירות למפקדתו. באמצעות כיסוי דיפלומטי, עסקי והומניטרי, הקורפוס מקיים פעילות מתמשכת של גיוס, הכשרה, ולוחמה בלתי סימטרית.

 מפקדים ביחידה 
 מפקדים בהווה 
תפקידשםתיאור הפעילותזמן הפעילותהערותמפקד הקורפוססייד עלי אכבר טבאטבאיאחראי על כלל המבצעים, המודיעין, והקשרים הצבאיים של כוח קודס באפריקה2008–הווהמפקד "סראיא זאהרא"ישמעאל מוחמד ג'ידהמפקד כוחות הקרקע של הקורפוס ופועל בארגונים חמושים מקומים, אחראי לפעולות חבלה נגד מטרות מערביות2022-הווהמנהל המבצעים והמודיעיןמוחמד ג'וואד רחימימנהל המבצעים והמודיעין של הקורפוס באפריקה, פיקח על תשתיות למימון וביצוע פעילויות חשאיות2018–הווהמפקד המיליציה JEMג'יבריל איבראהיםאחראי על המיליציה JEM שפועלת בסודאן במסגרת מלחמת האזרחים הסודאנית השלישית2022-הווהראש מיליציית SLM-MMסולימאן מיני ארקו מינאווי2022-הווהמפקד תשתיות המודיעין בקניהמוג'תבא גנבריאןמנהל מבצעי אפריקה ביחידה 840יזדן מירפיקוח על לוחמה חוצת גבולות ופעולות חשאיות2023–הווהמפקד המבצעים ביחידה 400 באפריקהחאמד עבדאללהידוחות משנת 2021 מציינים את תפקידו בהקמת תשתיות הסיכול והחבלה2020-הווהמפקד רשת המודיעין והלוגיסטיקה של יחידה 400 באפריקהנאסר ג'עפריבכיר חזבאללה שפועל באפריקה בחסות כוח קודסחסן קאסמי

 מפקדים בעבר 
תפקידשםתיאור הפעילותזמן הפעילותהערותמפקד הקורפוסמוחמד באגר זולגדראחראי על כלל המבצעים, המודיעין, והקשרים הצבאיים של כוח קודס באפריקהשנות ה-1990מפקד "סראיא זאהרא"מישל דג'וטודיהמפקד כוחות הקרקע של הקורפוס, אחראי לפעולות חבלה נגד מטרות מערביות2016-2018מפקד שדה בכירעלי פארהוןגיוס לוחמים מקומיים ופעולות חבלה במדינות מרכז-אפריקהעד 2022מפקד המבצעים ביחידה 400 באפריקהמוחמד רזא אבולחסמיאחראי על תיאום מבצעי סיכול, חבלה ופעולות חשאיות ברחבי אפריקהעד 2020

 יחסים עם מדינות אפריקה 
הקורפוס העשירי של כוח קודס מנהל מערכת יחסים מורכבת ומגוונת עם מספר מדינות באפריקה, המשלבת שיתוף פעולה דיפלומטי, חימוש, תמיכה במיליציות מקומיות, והקמת תשתיות ביטחוניות.

 סודאן 
סודאן מהווה את אחד מבסיסי הפעולה המרכזיים של הקורפוס באפריקה, ומפקדת הקורפוס ממוקמת בעיר פורט סודאן. סודאן מאפשרת לקורפוס גישה אסטרטגית לנתיבי תעבורה ימיים ואוויריים חשובים, ומעניקה לו כר פורה לפעילות מודיעינית ולוגיסטית. המדינה מספקת גם סיוע טקטי ורתימת כוחות מקומיים למטרות שונות.

 הרפובליקה המרכז-אפריקאית 
במדינה זו פועל הקורפוס דרך כוחות הקרקע סראיא זאהרא, שכפופה ישירות אליו. המיליציה מקיימת פעילות לחימה רחבה, ופועלת להגברת השפעת איראן באזור באמצעות פעולות חבלה, סיוע לממשל ומאבק בקבוצות יריבות.

 צ'אד וניז'ר 
במדינות אלו הקורפוס תומך במיליציות מקומיות ובכוחות מקומיים באמצעות אספקת נשק והכשרות מקצועיות, במטרה לבסס מעגלי השפעה ולהרחיב את הנוכחות האסטרטגית של איראן במערב אפריקה.

 קניה וטנזניה 
הקורפוס פועל בשת"פ עם גורמים מדיניים וביטחוניים לקידום מטרותיו, לרבות איסוף מודיעין ונטרול קבוצות עוינות הפועלות נגד איראן באזור. עם זאת, פעילות זו מתנהלת לרוב מתחת לפני השטח ומתואמת במידה רבה עם מדינות אלו.

 שאר מדינות אפריקה 
כוח קודס מפתח קשרים עם מדינות נוספות באפריקה, בעיקר מדינות עם ממשלות חלשות או סביבה ביטחונית בלתי יציבה, במטרה לנצל את חולשות המערכת הביטחונית המקומית לטובת פעילות אסטרטגית רחבה יותר.

 הערות שוליים 

2025 07
קטגוריה:משמרות המהפכה האסלאמית
קטגוריה:איראן: צבא וביטחון
קטגוריה:ארגוני טרור שיעיים
קטגוריה:איראן: יחידות מיוחדות